CELEX: 62011TN0086
Language: hu
Date: 2011-02-14 00:00:00
Title: T-86/11. sz. ügy: 2011. február 14-én benyújtott kereset — Bamba kontra Tanács

26.3.2011   
            
            
               HU
            
            
               Az Európai Unió Hivatalos Lapja
            
            
               C 95/11
            
         2011. február 14-én benyújtott kereset — Bamba kontra Tanács
   (T-86/11. sz. ügy)
   2011/C 95/18
   Az eljárás nyelve: francia
   
      Felek
   
   
      Felperes: Nadiany Bamba (Abidjan, Elefántcsontpart) (képviselő: P. Haïk ügyvéd)
   
      Alperes: az Európai Unió Tanácsa
   
      Kereseti kérelmek
   
   
               —
            
            
               A Törvényszék nyilvánítsa Nadiany Bamba keresetét elfogadhatónak;
            
         
               —
            
            
               semmisítse meg az elefántcsontparti helyzet tekintetében egyes személyekkel és szervezetekkel szemben hozott különleges korlátozó intézkedések bevezetéséről szóló 560/2005/EK rendelet módosításáról szóló, 2011. január 14-i 25/2011/EU tanácsi rendeletet a felperest érintő részében;
            
         
               —
            
            
               semmisítse meg az Elefántcsontparttal szembeni korlátozó intézkedések megújításáról szóló 2010/656/KKBP tanácsi határozat módosításáról szóló, 2011. január 14-i 2011/18/KKBP tanácsi határozatot a felperest érintő részében;
            
         
               —
            
            
               az Európai Unió Tanácsát kötelezze a költségek viselésére a Törvényszék eljárási szabályzatának 87. és 91. cikke alapján.
            
         
      Jogalapok és fontosabb érvek
   
   Keresete alátámasztására a felperes két jogalapra hivatkozik.
   
               1.
            
            
               Az első jogalap a védelemhez való jog, valamint az Európai Unió Alapjogi Chartájának 47. cikkében és az emberi jogok és az alapvető szabadságok védelméről szóló európai egyezmény (EJEE) 6. és 13. cikkében előírt tisztességes eljáráshoz való jog megsértésén alapul, amennyiben a megtámadott aktusok:
               
                           —
                        
                        
                           nem rendelkeznek olyan eljárásról, amely biztosítaná a felperesnek a védelemhez való joga — többek között a hatékony jogorvoslathoz való jog, valamint a korlátozó intézkedések által érintett személyek listájáról való levételének érdemi kérését lehetővé tevő eljáráshoz való jog — tényleges gyakorlását;
                        
                     
                           —
                        
                        
                           semmilyen időpontban nem írják elő a korlátozó intézkedések által érintett személyek listájára történő felvétel részletes indokolásának közlését;
                        
                     
                           —
                        
                        
                           semmilyen időpontban nem írják elő a listára történő felvételre vonatkozó határozat elleni jogorvoslati lehetőségeknek és határidőknek az érintett személlyel való közlését.
                        
                     
         
               2.
            
            
               A második jogalap az emberi jogok és az alapvető szabadságok védelméről szóló európai egyezményhez fűzött első kiegészítő jegyzőkönyv 1. cikkében megállapított, a tulajdon tiszteletben tartásához való alapvető jog megsértésén alapul.